stanford-oval/wikipedia huggingface dataset:
Houston Comets
Historia > Kaudet 2004–2008

Cometsin edettyä seitsemänä vuonna peräkkäin WNBA:n pudotuspeleihin, kausi 2004 oli ensimmäinen, jona se ei pudotuspeleihin päässyt. Sama toistui myös 2007 ja 2008. Seura voitti 2004 ja 2007 kummallakin 13 ottelua 34:stä, 2004 se jäi konferenssinsa ja koko liigan toiseksi viimeiseksi, 2007 läntisen konferenssin ja liigan kolmanneksi viimeiseksi. 2008, viimeisellä kaudellaan, Comets voitti 17 ottelua 34:stä ja sijoittui konferenssinsa viidenneksi. Vuonna 2005 joukkue sijoittui runkosarjassa konferenssinsa kolmanneksi ja eteni pudotuspeleissä konferenssifinaaleihin, joissa Sacramento Monarchs ansaitsi loppuottelupaikan voitoin 2–0. Monarchs voitti vuonna 2005 WNBA:n mestaruuden. Kaudella 2006 Monarchs katkaisi kolmannen kerran neljän kauden aikana Cometsin pudotuspelitaipaleen voitettuaan ensimmäisen kierroksen ottelusarjan suoraan 2–0.
Historia > Seuran omistus ja toiminnan päättyminen

Cometsin omisti tammikuusta 2007 lähtien Hilton Furniture & Mattressin omistaja Hilton Koch, mutta elokuussa 2008 joukkueen hallinta siirtyi WNBA:lle. Ennen Kochia seuran omistaja oli NBA-seura Houston Rocketsin omistaja Leslie Alexander. WNBA etsi seuralle uutta omistajaa, jota ei kuitenkaan löytynyt. Cometsin toiminta päättyi joulukuussa 2008.
Historia > Pelaajat

Houston Cometsin historian tunnetuimpia pelaajia ovat muun muassa Cynthia Cooper, Sheryl Swoopes ja Tina Thompson. Cooper, joka pelasi joukkueessa kausina 1997–2000 ja 2003, valittiin WNBA:n arvokkaimmaksi pelaajaksi kausina 1997 ja 1998 sekä WNBA:n loppuottelujen arvokkaimmaksi pelaajaksi kaikkina Cometsin mestaruusvuosina. Sheryl Swoopes, joka on valittu kolmesti, 2000, 2002 ja 2005, WNBA:n arvokkaimmaksi pelaajaksi ja yhtä monta kertaa parhaaksi puolustavaksi pelaajaksi, pelasi joukkueessa kausina 1997–2000 ja 2002–2007, minkä jälkeen hän siirtyi Seattle Stormiin. Tina Thompson, ensimmäisen WNBA Draftin ykkösvaraus, pelasi joukkueessa 1997–2008, seuran koko taipaleen ajan.
Cynthia Cooper oli Cometsin paras pistenainen kausina 1997–1999. Kausina 2000, 2002 ja 2005 paras pisteidentekijä oli pistekeskiarvon perusteella Swoopes, ja kausina 2001, 2003, 2004, 2006, 2007 ja 2008 Thompson. Cooperin pistekeskiarvo 22,7 ja kokonaispistemäärä 680 runkosarjakaudelta 1998 jäivät Cometsin yhden kauden seuraennätyksiksi. Levypalloissa Tina Thompson oli keskiarvon perusteella joukkueen ykköspelaaja kausina 1997–2003 ja 2008 ja Michelle Snow kaudesta 2004 kauteen 2007. Snow'n levypallokeskiarvo 7,9 ja levypallojen kokonaismäärä 269 kaudelta 2006 jäivät seuran ennätyksiksi.
Heitontorjunnoissa Snow oli joukkueen kärkinimi (keskiarvon perusteella) tulokaskaudestaan 2002 alkaen joka kausi kauteen 2007; kaudella 2008 hänet ohitti Sancho Lyttle. Pallonriistoissa joukkueessa pelanneista kunnostautui etenkin Sheryl Swoopes, joka oli joukkueen sisäisen palloriistotilaston kärjessä kausina 1999, 2000 ja 2002–2006. Koriin johtaneissa syötöissä Cynthia Cooper oli joukkueen ykköspelaaja keskiarvon perusteella vuosina 1997, 1999, 2000 ja 2003 (kokonaismäärän perusteella kolmella ensiksi mainitulla kaudella) ja Sheryl Swoopes kausina 2002, 2004, 2005 ja 2007 (kokonaismäärän perusteella 2002–2005).
Comets  jäädytti kaksi pelinumeroa, Cynthia Cooperin numeron 14 ja Kim Perrot'n numeron 10. Joukkueessa kaudet 1997 ja 1998 pelannut, elokuussa 1999 syöpään kuollut Perrot oli joukkueen kärkinimi pallonriistoissa molempina WNBA-kausinaan ja koriin johtaneissa syötöissä kaudella 1998.
Historia > Valmennus

Houston Cometsin ensimmäisenä päävalmentajana toimi kymmenen kauden ajan Van Chancellor, joka oli aiemmin toiminut valmentajana yliopistotasolla. Voitettuaan kymmenen vuoden aikana neljä WNBA-mestaruutta ja tultuaan kolme kertaa valituksi liigan vuoden valmentajaksi, Chancellor erosi valmentajan paikalta tammikuussa 2007. Samana vuonna hänet valittiin Naismith Basketball Hall of Fameen.
Chancellorin seuraajaksi Cometsin päävalmentajana nimitettiin helmikuussa 2007 Karleen Thompson, joka toimi kausina 2005 ja 2006 seuran apuvalmentajana. Aiemmin Thompson toimi kahdeksan vuotta Los Angeles Sparksin organisaatiossa. Kauden 2004 lopulla hän jakoi Sparksin päävalmentajan tehtävät Ryan Weisenbergin kanssa. Thompson jäi Cometsin viimeiseksi päävalmentajaksi.
Pelaajia

Janeth Arcain (1997–2003, 2005)
Dominique Canty (2003–2006)
Cynthia Cooper (1997–2000, 2003)
Tamecka Dixon (2006–2008)
Ukari Figgs (2003)
Wanda Guyton (1997–1998)
Sonja Henning (1999, 2002)
Roneeka Hodges (2005–2008)
Kedra Holland-Corn (2004)
Tammy Jackson (1997–2002)
Shannon Johnson (2008)
Tiffani Johnson (2000–2004)
Monica Lamb (1998–2000)
Sancho Lyttle (2005–2008)
Mwadi Mabika (2008)
Hamchétou Maïga-Ba (2007–2008)
Kim Perrot (1997–1998)
Crystal Smith (2007)
Michelle Snow (2002–2008)
Dawn Staley (2005–2006)
Sheryl Swoopes (1997–2000, 2002–2007)
Tina Thompson (1997–2008)
Polina Tzekova (1999)
Coquese Washington (2000–2002)
Kara Wolters (1999)
Pelaajia > Jäädytetyt numerot

10 Kim Perrot
14 Cynthia Cooper
Galão

Lasillinen Galão-kahvia
Galão on portugalilaisperäinen kahvijuoma, jossa on espressoa ja vaahdotettua maitoa. Yleinen sekoitussuhde on neljännes espressoa ja loput maitoa. Portugalissa Galãota nautitaan usein aamuisin ja sitä tarjoillaan korkeissa laseissa. Galãossa on samankaltaisuuksia esimerkiksi caffè latten kanssa, koska kummatkin valmistetaan espressosta ja maidosta, mutta ero on esimerkiksi sekoitussuhteessa. Kahvia tarjoillaan myös kupissa sekoutussuhteella 1:1, jolloin sen nimi on meia de leite.
Käännös suomeksi
Läikky

| Läikky |
| --- | --- |
Tyyppi:  virvoitusjuoma
Valmistaja:  Leader Foods Oy
Alkuperä:   Suomi
Valmistus aloitettu:  2017
Maku:  trooppiset hedelmät ja kirpeä omena
Infobox OKNimi-testi OK: 
Läikky on Leaderin valmistama matalahiilihappoinen virvoitusjuoma. Juoma on nimetty räppäri Arttu Lindemanin singlen Läikkyy mukaan.
Federico Bernardeschi

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Federico Bernardeschi
Syntymäaika: 16. helmikuuta 1994 (ikä 30)
Syntymäpaikka: Carrara, Italia
Pelipaikka: oikea laitahyökkääjä
Pituus: 185 cm
Paino: 77 kg
Seura
Seura: Toronto
Pelinumero: 10
Junioriseurat
2000–2001: Asd Sporting Atletico Carrara
2001–2003: Polisportiva Ponzano
2003–2013: Fiorentina
Seurat
| Vuodet | Seura | O | (M) |
| 2013–2017 | Fiorentina | 72 | (14) |
| 2013–2014 | → Crotone (laina) | 39 | (12) |
| 2017–2022 | Juventus | 134 | (8) |
| 2022– | Toronto | 44 | (13) |
Maajoukkue
| 2011–2012 | Italia U18 | 7 | (0) |
| 2012 | Italia U19 | 1 | (0) |
| 2013–2015 | Italia U20 | 2 | (0) |
| 2014–2017 | Italia U21 | 16 | (5) |
| 2016– | Italia | 39 | (6) |
 Seurajoukkueuran tilastot kattavat vain kansalliset sarjat, päivitetty 19. marraskuuta 2023.  Maajoukkueuran tilastot päivitetty 19. marraskuuta 2023.
Federico Bernardeschi (s. 16. helmikuuta 1994 Carrara) on italialainen jalkapalloilija, joka edustaa Major League Soccerissa pelaavaa Torontoa. Vasenjalkainen Bernardeschi on pelipaikaltaan oikea laitahyökkääjä. Hän kuului vuonna 2021 Euroopan-mestaruuden voittaneeseen Italian maajoukkueeseen.
Ura > Seurajoukkueura

Bernardeschi on Fiorentinan kasvatti. Kauden 2013–2014 Bernardeschi oli lainalla Serie B:n Crotonessa ja teki 39 ottelussa 12 maalia. Palattuaan Fiorentinaan hän debytoi seuran edustusjoukkueen paidassa Serie A:ssa syyskuussa 2014 Genoaa vastaan. Avausmaalinsa hän teki kauden viimeisessä ottelussa Chievo Veronaa vastaan toukokuussa 2015. Tuolla kaudella hän pelasi Serie A:ssa seitsemän ottelua, joissa hän teki yhden maalin. Eurooppa-liigassa hän pelasi syksyllä 2014 kolme ottelua ja teki maalin ranskalaista Guingampia sekä valkovenäläistä Dinamo Minskiä vastaan.
Kaudella 2015–2016 Bernardeschi kuului Fiorentinan vakiokokoonpanoon. Hän pelasi Serie A:ssa 33 ottelua, joista 25 ottelua avauskokoonpanossa, ja teki niissä kaksi maalia. Eurooppa-liigassa hän pelasi seitsemän ottelua ja teki neljä maalia. Seuraavalla kaudella hän pelasi Serie A:ssa 32 ottelua, joista 26 ottelua avauskokoonpanossa, ja teki niissä 11 maalia. Italian cupissakin hän teki yhden maalin. Eurooppa-liigassa hän pelasi kahdeksan ottelua ja kaksi maalia.
Bernardeschi siirtyi kesällä 2017 Juventukseen. Hän pelasi viitenä kautenaan Serie A:ssa kausittain 22, 28, 29, 27 ja 28 ottelua sekä teki ensimmäisellä kaudella neljä ja toisella kaksi maalia sekä kolmannella ja viidennellä yhden. Mestarien liigassa hän pelasi noina kausina yhteensä 31 ottelua ja teki kaksi maalia. Hän on voittanut Italian mestaruuden vuosina 2018, 2019 ja 2020 sekä Italian cupin vuosina 2018 ja 2021.
Bernardeschi siirtyi kesällä 2022 ilmaissiirrolla Major League Soccerin Torontoon.
Ura > Maajoukkueura

Bernardeschi on edustanut Italiaa eri ikäluokkien maajoukkuetasolla alle 21-vuotiaisiin saakka. Hän pelasi yhden ottelun vuoden 2015 ikäluokan EM-kilpailuissa.
Bernardeschi pelasi Italian A-maajoukkueessa ensimmäisen kerran maaliskuussa 2016 ystävyysottelussa Espanjaa vastaan. EM-kilpailuissa 2016 hän pelasi alkulohko-ottelussa Irlantia vastaan. Kesän 2021 EM-kilpailuissa hän pelasi avauskokoonpanossa viimeisessä alkulohko-ottelussa Walesia vastaan sekä tuli vaihdosta kentälle Turkkia vastaan pelatun alkulohko-ottelun viimeisellä kymmenminuuttisella ja Espanjaa vastaan pelatun välieräottelun jatkoajalla. Espanja-ottelu ratkesi rangaistuspotkukilpailussa, jossa Bernardeschi Italian neljäntenä laukojana teki joukkueensa kolmannen maalin. Loppuottelussa Englantia vastaan hän tuli vaihdosta kentälle varsinaisen peliajan lopulla ja teki Italian mestaruuden ratkaisseessa rangaistuspotkukilpailussa jälleen neljäntenä laukojana joukkueensa kolmannen maalin. Hän on tehnyt maalin kesäkuussa 2017 MM-karsintaottelussa Liechtensteinia vastaan, lokakuussa 2018 ystävyysottelussa Ukrainaa vastaan, lokakuussa 2019 EM-karsintaotteluissa Kreikkaa ja Liechtensteinia vastaan, marraskuussa 2020 ystävyysottelussa Viroa vastaan sekä toukokuussa 2021 ystävyysottelussa San Marinoa vastaan. Hän on pelannut 39 A-maaottelua, joista viimeisimmän kesäkuussa 2022.
Gattaca

| Gattaca |
| --- | --- |

Ohjaaja:  Andrew Niccol
Käsikirjoittaja:  Andrew Niccol
Tuottaja:   Danny DeVito  Michael Shamberg  Stacey Sher  Gail Lyon 
Säveltäjä:  Michael Nyman
Kuvaaja:  Slawomir Idziak
Leikkaaja:  Lisa Zeno Churgin
Tuotantosuunnittelija:  Jan Roelfs
Pääosat:   Ethan Hawke  Uma Thurman  Jude Law  Gore Vidal  Loren Dean 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Kesto:  106 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Gattaca on Andrew Niccolin ohjaama yhdysvaltalainen tieteiselokuva vuodelta  1997. Elokuvan pääosissa ovat Ethan Hawke, Uma Thurman, Jude Law, Gore Vidal ja Loren Dean.
Elokuva on biopunkia, jossa nähdään yhteiskunnan eriarvoisuutta geeneihin liitettyihin ennakkoluuloihin perustuen.
Rooleissa

| 0 | 1 | 2 |
| --- | --- | --- |
|  Ethan Hawke  | … |  Vincent Anton Freeman   |
|  Jude Law  | … |  Jerome Eugene Morrow   |
|  Uma Thurman  | … |  Irene Cassini   |
|  Xander Berkeley  | … |  tohtori Lamar   |
|  Gore Vidal  | … |  Josef   |
|  Loren Dean  | … |  Anton Freeman   |
|  Jayne Brook  | … |  Marie Freeman   |
|  Elias Koteas  | … |  Antonio Freeman   |
Ferenc Nagy

| Ferenc Nagy |
| --- | --- |
 Ferenc Nagy vuonna 1946.
Unkarin pääministeri
 4. helmikuuta 1946 – 31. toukokuuta 1947  
Edeltäjä:  Zoltán Tildy
Seuraaja:  Lajos Dinnyés
Henkilötiedot
Syntynyt: 8. lokakuuta 1903 Bisse, Itävalta-Unkari
Kuollut: 12. kesäkuuta 1979 (75 vuotta) Fairfax, Virginia, Yhdysvallat
Ammatti:  maanviljelijä
Tiedot
Puolue:  Unkarin pienviljelijäpuolue
Uskonto:  kalvinismi
 Huomautukset  Nagy joutui luopumaan pääministeriydestä kommunistien tekaistujen syytteiden vuoksi ja jäi ulkomailla ollessaan maanpakoon. 
Ferenc Nagy (8. lokakuuta 1903 Bisse, Itävalta-Unkari – 12. kesäkuuta 1979 Fairfax, Virginia, Yhdysvallat) oli unkarilainen poliitikko, joka toimi maansa pääministerinä vuosina 1946–1947.
Elämäkerta

Nagy oli lähtöisin pienviljelijäperheestä ja ammatiltaan maanviljelijä. Hän aloitti paikallispoliitikkona Baranyan läänissä ja osallistui 1920-luvulla Itsenäisten pientilallisten puolueen (FKGP) perustamiseen. Vuonna 1930 hänestä tuli puolueen ensimmäinen puoluesihteeri ja hän oli parlamentin jäsenenä 1939–1942. Gestapo vangitsi hänet 1944. Vuonna 1946 Nagy nimitettiin Unkarin pääministeriksi, mutta valtaa tavoitteleva kommunistipuolue päätti pian syrjäyttää hänet. Vuonna 1947 kommunistit kiristivät hänet eroamaan virastaan muun muassa kaappaamalla hänen poikansa.
Eronnutta Nagya syytettiin rikoksista valtiota vastaan, mutta hän onnistui pakenemaan Itävallan kautta Yhdysvaltoihin. Hän julkaisi vuonna 1948 muistelmakirjan The Struggle Behind the Iron Curtain (”Kamppailu rautaesiripun takana”). Nagy asui myöhemmät vuotensa maatilalla Herndonissa Virginiassa.
Aiheesta muualla

Kuvia tai muita tiedostoja aiheesta Ferenc Nagy Wikimedia Commonsissa
Luettelo äärimmäisen uhanalaisista selkärankaisista

Tämä on luettelo niistä selkärankaisista eläinlajeista, jotka Kansainvälinen luonnonsuojeluliitto IUCN luokittelee äärimmäisen uhanalaisiksi. Näihin eläimiin kohdistuu äärimmäisen suuri välitön uhka kuolla sukupuuttoon luonnosta.
Luettelo äärimmäisen uhanalaisista kaloista
Luettelo äärimmäisen uhanalaisista linnuista
Luettelo äärimmäisen uhanalaisista matelijoista
Luettelo äärimmäisen uhanalaisista nisäkkäistä
Luettelo äärimmäisen uhanalaisista sammakkoeläimistä
Festival of Pacific Arts

Festival of Pacific Arts on Tyynenmeren maissa neljän vuoden välein järjestettävä festivaali, jonka tarkoituksena on esitellä sen osallistujamaiden perinteistä ja nykyaikaista kulttuuria. Jokaisella Oseanian maalla ja epäitsenäisellä alueella on mahdollisuus osallistua tapahtumaan.
Festival of Pacific Arts perustettiin 1972, jolloin osallistujamaita oli neljätoista. Uusimpaan tapahtumaan vuonna 2004 osallistui 27 maata.
Tapahtumat

Festival of Pacific Arts on järjestetty yhdeksän kertaa:
1972 Fidžillä
1976 Uudessa-Seelannissa
1980 Papua-Uudessa-Guineassa
1985 Ranskan Polynesiassa
1988 Australiassa
1992 Cookinsaarilla
1996 Samoalla
2000 Uudessa-Kaledoniassa
2004 Palaulla
Aiheesta muualla

Viralliset sivut (Arkistoitu – Internet Archive) (englanniksi), (ranskaksi)
Gerli

Gerli on virolainen naisen etunimi, joka tunnetaan myös muodossa Kerli.
Suomessa etunimi Gerli on yleisimmillään vuosina 1980–99 syntyneiden ikäluokassa, jossa se on käytössä sadalla naisella. Vuosina 1960–1979 syntyneitä Gerlejä on Suomessa 28 ja vuosina 2000–09 syntyneitä Gerlejä 13.
Tunnettuja Gerlejä ja Kerlejä

Kerli Kõiv, laulaja
Gerli Liinamäe, taitoluistelija
Gerli Nõmm, käsikirjoittaja
Gerli Padar, laulaja
Käännös suomeksi
Luettelo Final Fantasy IX:n hahmoista

Tämä on luettelo roolipeli Final Fantasy IX:n hahmoista.
Pääviholliset

Kuja, 16
Ammatti: Voimakas velho
Sukupuoli: Mies
Ase: Voimakas musta magia
Trance: "Trance Kuja"
Kuja on Final Fantasy IX:n keskeisin vihollinen. Pelaaja tapaa hänet ensimmäistä kertaa CD #1:n loppupuolella, Burmeciassa. Kuja on hyvin kylmä ja karismaattinen ihminen. Kujan on luonut Terrasta kotoisin oleva mies nimeltä Garland. Kuja syntyi samoihin aikoihin kuin Zidane, jonka tuloksena Kujaa ja Zidanea on luultu sisaruksiksi. Kuja on myös kuningatar Brahnen järjestämien hyökkäysten takana. Hänen ulkonäkönsä kauneuden vuoksi häntä voi helposti luulla naiseksi. Pelin loppupuolella Kuja menee trancetilaan ja hänen voimansa kasvavat entisestään.
Gerino Gerini

| Gerino Gerini |
| --- | --- |

Henkilötiedot
Syntynyt: 10. elokuuta 1928 
Kansalaisuus:   Italia
Formula 1 -ura
Aktiivivuodet:  1956, 1958
Talli(t):  Maserati, Scuderia Centro Sud
Kilpailuja:  7 (6 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  1,5
Ensimmäinen kilpailu:  Argentiinan Grand Prix 1956
Viimeinen kilpailu:  Marokon Grand Prix 1958
Gerino Antonio Achille Gerini (10. elokuuta 1928 Rooma – 17. huhtikuuta 2013 Cremona) oli italialainen kilpa-autoilija. Hän osallistui seitsemään Formula 1:n MM-sarjan Grand Prix -kilpailuun kausilla 1956 ja 1958.
Gerini saavutti heti ensimmäisessä kilpailussa uransa ainoiksi jääneet 1,5 pistettä. Ne hän saavutti Argentiinan Grand Prix’n neljännestä sijasta kaudella 1956. Koska hän vaihtoi kesken kilpailua autoa Chico Landin kanssa, he jakoivat neljännestä sijasta tulleet kolme pistettä.
Gerini osallistui lisäksi useisiin MM-sarjan ulkopuolisiin F1-kilpailuihin.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1956 | Maserati | ARG 4* | MON  | INDY  | BEL  | FRA  | GBR  | GER  | ITA 10 |  |  |  | 26. | 1,5 |
| 1958 | Maserati | ARG  | MON DNQ | DUT  | INDY  | BEL  | FRA 9 | GBR Kesk. | GER  | POR  | ITA Kesk. | MOR 12 | - | 0 |
* = Jaettu auto.
Fotogrammetria

3D-video patsaasta, tehty fotogrammetrialla
Tuure Leppänen, Reconstruction I
Fotogrammetria on tekniikka, joka käyttää valokuvia kohteiden kolmiulotteiseen mittaukseen. Valokuvia maastosta lentokoneesta käsin on otettu 1930-luvulta saakka.
Fotogrammetriaa käytetään kartoitukseen ja aihe kuuluu maanmittausoppiin. Tunnetuin fotogrammetrisista sovelluksista on ilmakuvaus, jota käytetään monien kartoitusten pääasiallisena tietolähteenä. Kohteena olevasta alueesta otetaan riittävästi ilmakuvia, jotta jokainen maastonkohta on löydettävissä vähintään kahdelta eri kuvalta. Kun kuvien suhteet toisiinsa ja maastoon on selvitetty, voidaan kohteen sijainti määrittää kuvista kolmiulotteisesti. Ilmakuvia käytetään erilaisten karttojen tekemiseen, maaston topografiseen kartoitukseen ja maastomallimittauksiin vaikkapa tiensuunnittelua varten.
Kehitysaskeleet digitaalikameroissa, tietokoneiden suorittimissa ja laskennallisissa menetelmissä ovat laajentaneet tekniikan käyttömahdollisuuksia. Nykyään fotogrammetriassa käytetään pääasiassa digitaalisia kuvia, joita voidaan käsitellä automaattisin ja puoliautomaattisin menetelmin (kuvankäsittely). Fotogrammetrian uusimpia ja nopeasti yleistyviä käyttökohteita ovatkin erilaiset 3D-konenäkösovellukset. Niitä käytetään lääketieteen, teollisuuden laadunvalvonnan, robotinohjauksen ja tieteellisen tutkimuksen mittaustehtävissä.
Myös eräissä viihdesovelluksissa kuten Microsoft Flight Simulator on käytetty fotogrammetriaa ulkomaailman mallintamiseen.
Aiheesta muualla

Wikimedia Commonsissa on kuvia tai muita tiedostoja aiheesta .
Aalto-yliopiston fotogrammetrian tutkimusryhmä (Arkistoitu – Internet Archive)
History of Photogrammetry (PDF) (englanniksi)
Luis Horna

| Luis Horna |
| --- | --- |

Henkilötiedot
Syntynyt: 14. syyskuuta 1980  Lima 
Kansalaisuus:   Peru
Tennispelaaja
Pituus:  180 cm
Paino:  82 kg
Kätisyys:  oikea
Ammattilaisena:  1998–
Palkintorahat:  2 648 482 USD
Kaksinpeli
Paras sijoitus:  33. (30. elokuuta 2004)
Turnausvoittoja:  2
Voitot/tappiot:  140–146
Grand Slam -turnauksissa
Australian avoimet:  3. kierros (2006)
Ranskan avoimet:  3. kierros (2005)
Wimbledon:  1. kierros (2003, 2004, 2005, 2006, 2007, 2008)
Yhdysvaltain avoimet:  2. kierros (2006, 2007)
Nelinpeli
Voitot/tappiot:  76–70
Aiheesta muualla
ITF
ATP
Luis Horna (s. 14. syyskuuta 1980 Lima) on perulainen tennispelaaja. Ranskan avoimissa 2008 hän voitti miesten nelinpelin yhdessä Pablo Cuevasin kanssa.
Tennisura

Horna voitti kaksi ATP-turnauksen kaksinpeliä. Ensimmäinen tuli Acapulcosta Juan Ignacio Chelaa vastaan helmikuussa 2006 ja toinen Viña del Marista Nicolás Massúa vastaan helmikuussa 2007. Nelinpeliturnauksia hän voitti ATP-tasolla yhteensä kuusi kappaletta.
Vuoden 2008 Ranskan avoimissa Horna ja Pablo Cuevas voittivat nelinpeliturnauksen. Matkalla voittoon he päihittivät seitsemänneksi sijoitetut Arnaud Clémentin ja Michaël Llodran, yhdeksänneksi sijoitetut Lukáš Dlouhýn ja Leander Paesin, ykköseksi sijoitetut Bob ja Mike Bryanin. Finaalissa he voittivat toiseksi sijoitetut Daniel Nestorin ja Nenad Zimonjićin.
Vuosi 2009 oli Hornan viimeinen ATP-kiertueella.
François Xavier Tabao Manjarimanana

François Xavier Tabao Manjarimanana (3. joulukuuta 1927 – 24. toukokuuta 1999) oli madagaskarilainen roomalaiskatolinen piispa. Hänet vihittiin jesuiittojen papiksi 29. kesäkuuta 1960 ja nimitettiin Mananjaryn hiippakunnan johtoon 20. marraskuuta 1975. Piispaksi vihkiminen seurasi 21. maaliskuuta 1976. Pääkonsekraattorina toimi Michele Cecchini, jota avustivat Gilbert Ramanantoanina ja Victor Razafimahatratra.
Tabao Manjarimanana kuoli 71-vuotiaana virassa.
Fraine

| Fraine |
| --- | --- |
 Santa Marian kirkko Frainessa.
Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Filippo Stampone
Pinta-ala:  
 – Kokonaispinta-ala:  16,09 km²
Väkiluku (31.12.2017):  318
 – Väestötiheys:  20 as./km²
Postinumero:  66050
Infobox OKVirheellinen NIMI-arvo: 
Fraine on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 318 ihmistä vuonna 2017. Vuoden 2011 väestönlaskennan mukaan kunnassa oli 396 asukasta.
Galíni

| Galíni Γαλήνη |
| --- | --- |
 Galínin kylä.
 Galíni
 Koordinaatit: 37°7′5″N, 25°25′28″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702010501
Väkiluku (2011):  273
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Galíni (kreik. Γαλήνη) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 273 (vuonna 2011).
Galínin kylä sijaitsee Náxoksen luoteisissa sisäosissa noin kuusi kilometriä itäkoilliseen saaren keskuksesta Náxoksen kaupungista eli Chórasta. Kylän pääelinkeino on maanviljely. Galínin pääkirkko on omistettu Neitsyt Maria (Panagía) Ataliótissalle ja Marian kuolonuneen nukkumiselle.
Galíni muodostaa oman kyläyhdyskuntansa (Τοπική Κοινότητα Γαλήνης, Topikí Koinótita Galínis). Aiemmin kylä kuului Náxoksen kuntaan ja vuodesta 2011 lähtien Náxoksen ja Pienten Kykladien kunnan Náxoksen kunnallisyksikköön.
Aiheesta muualla

Kuvia tai muita tiedostoja aiheesta Galíni Wikimedia Commonsissa
Läikytät mua

| Läikytät mua Kirsi Ranto |
| --- | --- | --- |

Studioalbumin tiedot
 Julkaistu: 1. heinäkuuta 2010
 Tyylilaji: pop, pop rock
 Kesto: 45.56
 Levymerkki: Deepthi
Kirsi Rannon muut julkaisut
| Kotimatka 2007 | Läikytät mua 2010 | Ja niin joulu tulla saa 2011 |
Läikytät mua on Kirsi Rannon viides studioalbumi, joka julkaistiin 1. heinäkuuta 2010. Levy on yhtä kappaletta lukuun ottamatta Rannon käsialaa. Toisena säveltäjänä on toiminut Nalle Ahlstedt. Albumin vierailevana tähtenä on Heikki Silvennoinen. Levyn tunnetuin kappale on ensimmäinen singlejulkaisu "Rotunainen". Muita tunnettuja kappaleita ovat toinen single "Rakkauden pakotie" ja "Anna mun tulla kotiin". Levy voitti radioiden Kuukauden Levy-äänestyksen. Albumi sisältää balladien lisäksi pop- ja pop rock -kappaleita.
Kappaleet

Rakkauden pakotie – 4.06 (säv. Ilkka Wirtanen, san. Johanna Vuoksenmaa)
Kahdeksan henkeä – 3.19 (säv. Kirsi Ranto & Nalle Ahlstedt, san. Ranto)
Läikytät mua – 4.00 (säv. Ranto & Ahlstedt, san. Ranto)
Rotunainen – 3.29 (säv. Ranto & Ahlstedt, san. Ranto)
Ei se väärin oo – 3.57 (feat. Heikki Silvennoinen, säv. Ranto & Ahlsted, san. Ranto)
Anna mun tulla kotiin – 3.36 (säv. ja san. Ranto)
Omillaan – 3.41 (säv. ja san. Ranto)
Usko tai et – 4.27 (säv. ja san. Ranto)
Kerran täällä vain ollaan – 3.21 (säv. Ranto & Ahlsted, san. Ranto)
Näihin käsiin – 3.55 (säv. Ranto & Ahlstedt, san. Ranto)
Juuri nyt on kaikki hyvin – 3.37 (säv. ja san. Ranto)
Kirjastoauto – 4.28 (säv. ja san. Ranto)